Diari Oficial de la Generalitat Valenciana


Sumari del DOGV 9803, del 06-03-2024 (2024/1929)

Reforma de l'article 130 del Reglament de les Corts Valencianes.
----------------------------------------------------------------

### Dades del document

Número de DOGV
:   9803

Data del DOGV
:   06-03-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/1929


Data del document
:   29-02-2024

Organisme emissor
:   Corts Valencianes

Tipus de document
:   Anunci

Anàlisi jurídica

 Descriptors 

:   * Corts Valencianes
    * legislació
    * reglament intern
    * igualtat de tracte
    * comissió permanent
    * Parlament regional
    * comissió parlamentària
    * procediment parlamentari

Reforma de l'article 130 del Reglament de les Corts Valencianes.  
 [2024/1929]  
Ple de les Corts Valencianes  
  
El Ple de les Corts Valencianes, en la sessió realitzada el dia 28 de febrer de 2024, ha debatut la proposta de reforma de l'article 130 del Reglament de les Corts Valencianes, presentada pel grup parlamentari Vox Cortes Valencianas (RE número 10.646, BOCV 43), pel procediment de lectura única.  
Finalment, el Ple de les Corts Valencianes, en virtut d'allò establert en l'article 21.1 de l'Estatut d'Autonomia i en la disposició final segona del Reglament de les Corts Valencianes, en la reunió de 29 de febrer de 2024, ha aprovat la següent  
  
  
Reforma de l'article 130 del Reglament de les Corts Valencianes  
  
Preàmbul  
  
La iniciativa legislativa popular es configura, segons el que es disposa en la Llei 10/2017, d'11 de maig, per la qual es regula la iniciativa legislativa popular davant les Corts Valencianes, com «el dret de la ciutadania valenciana i de la societat civil organitzada a l'exercici de la iniciativa legislativa popular davant les Corts com a institució participativa valenciana, en desenvolupament de l'article 26.2 de l'Estatut d'autonomia de la Comunitat Valenciana, com a expressió del dret fonamental dels valencians i les valencianes a la participació en els assumptes públics prevista en l'article 23.1 de la Constitució espanyola i el dret a la participació política consagrat en l'article 9.4 de l'Estatut d'autonomia».  
A més, en la llei reguladora de la iniciativa legislativa popular s'indica, mitjançant la disposició addicional segona, que el Reglament de les Corts Valencianes s'ha d'adaptar a les previsions indicades en el termini màxim de tres mesos de l'entrada en vigor de la llei. Un manament clarament ignorat pel fet que han transcorregut més de sis anys des de l'aprovació i no se n'ha portat a terme l'actualització.  
  
  
Article únic. Modificació de l'article 130  
L'article 130 del Reglament de les Corts Valencianes queda redactat com segueix:  
«Article 130  
1. Les proposicions de llei d'iniciativa legislativa popular es poden exercir atenent el que es preceptua en la llei que regula la iniciativa legislativa popular de la Comunitat Valenciana.  
2. Les proposicions de llei d'iniciativa popular seran examinades per la Mesa de les Corts Valencianes a l'efecte de verificar el compliment dels requisits legalment establits. Si els compleixen, la tramitació s'ajustarà al que es preveu en l'article anterior per a les proposicions de llei.»  
  
DISPOSICIÓ FINAL  
  
Entrada en vigor  
Aquesta disposició entrarà en vigor l'endemà de ser publicada en el Butlletí Oficial de les Corts Valencianes.  
  
Palau de les Corts Valencianes  
29 de febrer de 2024  
  
Llanos Massó Linares,  
La presidenta  
  
Víctor Soler Beneyto,  
El secretari primer